***Саралап оқыту барысындағы оқушыларды оқыту профилі***

Куанышбекова Айман Газезовна

Семей қаласындағы физика математика бағытындағы Назарбаев Зияткерлік мектебінің химия пәні мұғалімі

[Kuanyshbekova\_Aiman@sm.nis.edu.kz](mailto:Kuanyshbekova_Aiman@sm.nis.edu.kz)

**Аннотация**

*Бұл мақалада химия сабағында саралап оқытуда оқыту профилін қолдану арқылы оқушылардың білім сапасын арттыру қарастырылған. Жеке тәжірибе оқыту профилі бойынша саралап оқытудың тиімділігін көрсетеді. Таным және оқу стилі бойынша оқу және оқыту үдерісін саралау арқылы қолдауды қажет ететін оқушылармен жеке жұмыс жасау, оларға қолдау көрсету және дарынды оқушының тереңірек білім алуына жағдай жасауға ықпал етеді.*

**Кілтті сөздер:** *саралап оқыту, оқыту профилі, оқу стилі, таным стилі, белсенді, ойшыл, прагматик, теоретик.*

***Саралап оқыту тәсілі*** – білім алушылардың әртүрлі топтары үшін оқу процесін мамандандыруды, білім алушылардың ерекшеліктерін есепке алу мақсатында әртүрлі топтар үшін әртүрлі оқыту жағдайларын жобалайды.

Саралап оқыту тәсілдері: тапсырма бойынша саралау (деңгейлік тапсырмалар), ресурс немесе мәтін бойынша саралау, диалог негізінде саралау, қолдау көрсету негізінде саралау, қарым-қатынас формалары бойынша саралау, қорытынды бойынша [саралау](саралау%20тәсілдері.docx) және ***оқыту профилі*** бойынша саралау деп жіктеледі.

Оқушыларды оқыту профилі – бұл оқытудың, қолданудың және ақпаратты есте сақтаудың түрлі формаларын қамтитын күрделі процесс.Оқыту профилі өлшеуді қажет етеді. Өлшеулер көп болған сайын оқушылардың оқыту профилі анық бола бастайды.

1. Оқыту және оқу процесін саралау
2. Ойлау стилі (интроверт, орташа ойлау, экстраверт)
3. Оқыту стилі (кинестетик, аудиал, визуал)
4. Стернберг бойынша көптік интеллект (практикалық, аналитикалық, креативті)
5. Таным стилі (белсенді, ойшыл, теоретик, прагматик)

Оқушылардың таным стилін ескере отырып, іс-әрекеттерін сын-тегеурін саралау қағидасы арқылы оқу сапасын арттыру, - кәсіптік даму мақсаты ретінде алынды. Әр оқушыны оның қабілетін (таным стилі) ескере отырып, мүмкіндік деңгейін дамытуға қарай оқыту, яғни деңгейі төмен оқушылармен жеке жұмыс жасау, қолдау көрсету және дарынды оқушының тереңірек білім алуына жағдай жасауды негізгі мақсат етіп алдым.

Кәсіптік даму мақсатын таңдауға қандай себептер болды?

Сабақ беретін 8 Е, К сыныбында 20 оқушының жылдық қорытындысы бойынша төрт оқушы «3» деген бағаға қорытылды.

Қалыптастырушы бағалау (практикалық жұмыс, ауызша немесе жазбаша формада жауап беру) және жиынтық бағалау барысында оқушылар жұмысының нәтижесін анализдеу барысында: *тәжірибе нәтижесін тиімді қолдану, қорытынды, тұжырымдаманы сауатты рәсімдеу, тапсырмаларды орындау барысында бұрынғы алған білімдерімен және басқа пәндермен байланыстыру,логикалық тұрғыдан берілген тапсырмаларды орындау, талдау* оқушыларда қиындық тудырғаны байқалды.

Ағылшын психологтары П. Хоней мен А. Мамфорд төрт оқыту стилін (белсенді, ойшыл, прагматик, теоретик) сипаттады.

Жоғарыда аталған 4 оқыту стилінің мықты жақтары, кемшіліктері мен оларда туындайтын сұрақтар қарастырылды.

|  |  |  |
| --- | --- | --- |
| Оқыту стилі | Мықты жақтарының сипаттамасы | Кемшіліктерінің сипаттамасы |
| Белсенділер | -Икемді және ашық тәсілдеме.  -Жаңа жағдаяттарда болуды қалайды.  -Жаңа нәрсеге оптимистік тұрғыдан қарайды, сондықтан өзгерістерге қарсылық танытпайды. | -Ойластырмас бұрын бірден шешім қабылдауға ұмтылу  -Үнемі қажеті жоқ тәуекелге барады.  Өзіне көпшіліктің көңілін аудартуға тырысуы.  Іс-әрекетке дайындықсыз кірісуі.  -Іске асыру жалықтырады. |
| Ойшылдар | -Әр нәрсеге мұқият қарайды  -Ойға батып отырады.  -Басқаларды мұқият тыңдап, ақпаратты жинақтайды.  -Шешім шығаруы сирек кездеседі. | -Қатысуға талпыныстың болмауы.  -Шешім шығаруда баяу әрекет етеді.  -Барлық нәрседе сақ болып, тәуекелге бармау тенденциясын ұстанады. |
| Теоретиктер | -Логикалық ойлайтындар.  -Рационалды және объективті ойлайтындар.  -Сапалы сұрақтар қояды.  -Тәртіпке бағынады. | -Мәселенің бірнеше шешімін қарастыру шектелген.  -Белгісіздік, тәртіпсіздік және екі жақты пікірге толеранттылығы төмен.  -Субъективті және интуиция арқылы қабылданған нәрселерге қарсы.  -«міндетті» деген ойды ұстанады. |
| Прагматиктер | -Барлығын тәжірибе жүзінде тексеруге тырысады.  -Ұқыпты, реалист.  -Нақты мақсатпен жұмыс істейді.  -Нәтижеге бағытталған | -Айқын қолданысқа жатпайтындардың барлығын есепке алмайды.  -Теория немесе базалық қағидаларға аса қызығушылық танытпайды.  -Мәселенің бірінші мақсатты шешімін қолдануға тырысады.  -Адамдарға емес, нәтижеге бағытталған. |

Таным және оқу стилі бойынша оқу және оқыту үдерісін саралау үшін сауалнама алынды. Сауалнама қорытындысын шығару маған, яғни мұғалім ретінде оқушылардың таным стилі бойынша қандай ерекшеліктері бар екенін анықтауға мүмкіндік берді.

Аталған стилдер бойынша оқушыға жеке тапсырма беру немесе таным стилі бойынша топтарға біріктіріп, арнайы тапсырмаларды беру оқушылардың білімді меңгеру дағдыларын арттырды.

*Оқытуды саралау қағидасы сын-тегеурін міндеттері:*

* Нақты логикалық (немесе проблемалық жағдаяттарды) тапсырмаларды шешу,
* Жоғары деңгейлі тапсырмаларды орындау,
* Тақырыптармен немесе пәнаралық байланысты қолдану *қабілеттерін қалыптастыру*

Зерттеуге алынған сыныптардың өткен оқу жылындағы, яғни 8-ші сыныптағы және осы оқу жылындағы (9 сыныптағы) жылдық қорытынды нәтижесі диаграмма №4-те берілді.

*Диаграмма 4. Зерттеуге алынған «Е» және «К» сыныптарының екі оқу жылындағы жылдық қорытындысы*

Оқу сапасы 8 сыныпта (20 оқушы): 80% болса, ал 9 сыныпта (19 оқушы)- 94.7% көрсетіп, 14.7%-ға артқаны байқалды.

Зерттеу жұмысы бойынша төмендегідей ***қорытындыға*** келдім:

* сын тегеурін саралау(вызов) қағидасы негізінде құрылған жоғары деңгейлі тапсырмаларды, логикалық немесе проблемалық жағдаяттарға байланысты тапсырмаларды орындау оқушылардың төменгі және жоғары деңгейдегі дағдыларының дамуына біршама әсер етті.

- пән ішіндегі және пәнаралық байланыс оқу мақсаттарына сай тапсырма беру барысында қарастырылды.

-оқыту стилін (белсенді, ойшыл, прагматик, теоретик) қолдану сын тегеурін саралауқағидасы негізінде жүзеге асырылуына мүмкіндік берді.

- 9 сынып оқушыларының оқу сапасының артуына ықпалын тигізді.

**Қолданылған әдебиеттер:**

1. Материалы из курса «Обучение одарённых детей в школе»
2. Сабақтың әр кезеңіндегі саралап оқыту <https://worldofteacher.com/2554-434.html>
3. Педагогические условия дифференцированного обучения школьников средствами дидактического комплекса [http://www.dissercat.com/content/pedagogicheskie-usloviya-differentsirovannogo-obucheniya-shkolnikov-matematike-sredstvami-di#ixzz5XedJSD](http://www.dissercat.com/content/pedagogicheskie-usloviya-differentsirovannogo-obucheniya-shkolnikov-matematike-sredstvami-di)
4. <http://www.dissercat.com/content/metodika-differentsirovannogo-obucheniya-informatike-v-srednei-obshcheobrazovatelnoi-shkole>